BLOG STOP Love, Honor & Hope Anthology – ETBB Designs
← SNEEK PEAK Tapout by J C Valentine
SNEEK PEEK The Stage by Shelby Rebecca → Mpianzi se familie besluit oor verslag | Netwerk24
Deur Sesona Ngqakamba, News24 21 Februarie 2020 21:28
Enock Mpianzi se familie kan besluit of die verslag oor die ondersoek na sy dood in die openbaar uitgereik kan word.
Enock Mpianzi (13) van die Parktown Boys’ High School in Johannesburg is een van die 13 leerlinge in Gauteng wat sedert die begin van die skooljaar dood is.
Die Gautengse departement van onderwys sou die verslag Donderdagmiddag bekend gemaak het, maar dit is gekanselleer.
Ian Levitt, regsverteenwoordiger van die Mpianzi-familie, het Vrydag gesê die familie sal eers met die departement en sy prokureurs oor die verslag praat om insette te lewer. Wanneer die volledige verslag beskikbaar is, sal die familie besluit of dit openbaar gemaak kan word.
“Die LUR (Panyaza Lesufi) het my kliënte gevra om daaroor te besluit.”
Volgens Lesufi is die bekendmaking van die verslag gekanselleer nadat hy met Mpianzi se familie gekonsulteer het.
“Ons meen dit sou onsensitief wees om die verslag sonder die Mpianzi-familie se goedkeuring aan die publiek bekend te maak. Ons het ooreengekom om weer op 27 Februarie te vergader,” sê Lesufi
Mpianzi, ’n leerling aan die Parktown Boys’ High School in Johannesburg, het op 15 Januarie op ’n skoolkamp in die Krokodilrivier in die Nyati Bush and Riverbreak Lodge buite Brits verdrink.
Sowel die departement as die skool is wyd gekritiseer ná die voorval en ’n voorlopige verslag ná Mpianzi se dood het daarop gedui dat die skool nie die nodige goedkeuring van die departement van onderwys gehad het nie.
Meer oor: Parktown Boys’ High School | Ian Levitt | Enock Mpianzi | Johannesburg | Nadoodse Ondersoek | Verdrink
Departement stel bekendmaking van Mpianzi-verslag uit
ANC looi EFF se Ndlozi oor uitspraak op Enock se roudiens